text: Yngre mand alvorligt kvæstet i højresvingsulykke
  27 marts 2017 kl. 14.07
  En yngre mand er blevet alvorligt kvæstet ved en højresvingsulykke på Snoghøj Landevej ved Burger King i Fredericia kort før kl. 16. Han blev i ambulance med politi-eskorte kørt til Kolding sygehus.
  Den yngre mand blev ramt af en lastbil i krydset ved Snaremosevej ud for Burger King. Politiet har endnu ikke overblik over, hvordan ulykken er sket.
  Politiet arrangerede eskorte-kørsel til traumecentret på Kolding Sygehus, oplyser vagtchef Hans Hoffensetz, Sydøstjyllands Politi, til TV SYD. Der er ikke nærmere oplysninger om kvæstelserne, men cyklen ligger knust under lastbilens anhænger.
  Bilinspektøren er tilkaldt og laver undersøgelser på ulykkesstedet.
  Se flere videoer fra Local Eyes.
  
  
  